Kawerau kraftverk

Kawerau kraftverk er et geotermisk kraftverk beliggende rett utenfor byen Kawerau i regionen Bay of Plenty i New Zealand. Anlegget ligger innenfor den vulkanske sonen rundt Taupo, New Zealands største innsjø. Kraftverket kom i produksjon i juli 2008 og eies av Mighty River Power. Med sin kapasitet på 100 megawatt (MW) er kraftverket det største én-generators anlegget i New Zealand. Det er dessuten det første geotermiske kraftverket bygget i New Zealand siden Ohaaki kraftverk i 1989. Igangsettingen av Kawerau kraftverk økte landets geotermiske energiprodusksjon med 25 % og medførte en betydelig økning i produksjonskapasiteten i østre deler av Bay of Plenty. Anlegget dekker om lag en tredjedel av strømbehovet i regionen, og gir forutsigbare energikostnader til den lokale industrien, inkludert Norske Skog Tasman. Se også Geotermisk energi på New Zealand Referanser Eksterne lenker Mighty River Power Arkivert 17. april 2009 hos Wayback Machine.